Gupta het Denel-geheime verklap, sê Vytjie Mentor | Maroela Media
Mentor het getuig sy het dié vergadering in 2010 bygewoon terwyl sy hoof was van die parlementêre portefeuljekomitee oor openbare ondernemings. Sy is versoek om met pres. Jacob Zuma te vergader, maar het uiteindelik met Ajay Gupta vergader.
Gupta het tydens die vergadering vir haar 'n bevordering aangebied om die minister van openbare ondernemings te word (in die plek van die vorige minister Barbara Hogan) – indien sy sou instem om die SAL se roete na Mumbai, Indië, te kanselleer. Mentor het getuig Zuma was in die kamer langsaan toe die aanbod gemaak is.
Die voormalige ANC-LP het gesê sy was geskok oor Gupta se onthullings oor Denel. "Hy het na Denel verwys en 'n spesifieke kwessie aangeroer tussen Denel, maatskappye in Indië en die Indiese regering. Die kwessie was hoogs vertroulik en geen privaat burger was veronderstel om daarvan te weet nie. Ek was 'n lid van die gesamentlike staande komitee oor intelligensie so ek het van die saak geweet, maar nooit veel daaroor gesê nie."
Mentor het gesê sy wil nie te veel aan die kommissie verklap nie, maar Gupta het gesê daar is iets oor die saak wat hy vir Denel en die Indiese regering wil oplos. Omdat die saak vertroulik was, het sy gekies om dit nie verder met Gupta te bespreek nie.
Toe sy egter wou vertrek, omdat Gupta haar ontstel het, het Zuma uit die kamer gekom. Hy het in isiZulu met haar gepraat en wou haar kalmeer. Hy het gesê alles sal "oukei" wees en sy hoef nie bekommerd te wees nie.
Gupta wou by Zuma weet of hy iets te ete wou hê, "en het op 'n vernederende wyse met hom gepraat". "Eerstens het Ajay nie opgestaan toe die president die kamer betree het nie. Tweedens is dit nie hoe mens met die president praat wanneer jy vir hom iets te ete aanbied nie. Die president het gesê hy sal 'langsaan' gaan eet; hy het gesê sy seun Duduzane woon langsaan."
Nie net is die Optiese Sisteme van die Rooivalk, H1 en H2 wat aan Pakistan verkoop was sowel as Indië en Pakistan se kernprogramme met Suid-Afrika se kundigheid gedoen. Die Makopa missielstelsel se Optiese geleiding wat hier ontwikkel is, word skielik in Indië vervaardig en moes dit ten duurste invoer. WNNR skaal laser tegnologie af, ek dink slegs drie navorsers, Parlementere kommites sal moet verduidelik waarom inmeng met n regsproses wat reeds afgehandel is en waar hofbevele reeds gemaak is, in n poging om n gratifikasie vir hulleself te bewerkstellig? Wet 12 van 2004?
Tekenend van die ou spreekwoord: "Familiarity breeds contempt." as daar op n vernederende wyse met n Staatsresident gepraat word. Vernedering is in hierdie geval 'n 100% self toegediende wond. Die regsvraag wat onwillekeurig by my opkom is of die uitlap van geheime inligting waaroor die Guptas beskik het neerkom op hoogverraad en eweneens ook hoogverraad aan die kant van die persoon wie die inligting aan hulle gegee het. Die Suid Afrikaanse burgerskap wat so ryklik deur Malusi Gigaba aan die Gupta gespuis toegestaan word word dan effektief die spreekwoordelike tweesnydende swaard van die reg wat regspreek oor die burgers van… Lees meer »
Zuma het met sy gekonkelry nie eens besef wat hy behoorlik aan Suid-Afrika gedoen het nie.Ajay Gupta het nie eens vir Zuma opgestaan toe hy as president kamer betree nie,want hulle het hom in hul sak gehad, en die Guptas ???het hulself gesien as die nuwe base terwyl Zuma net n nommer was vir wie die Guptas kon skakel!☎☎☎☎☎☎ ??????